钦定古今图书集成/明伦汇编/氏族典/第406卷 > 吕维祺
## 钦定古今图书集成/明伦汇编/氏族典/第406卷 > 吕维祺

按《明外史吕维祺传》：“维祺字介儒，新安人。祖母牛氏
守节被旌，父孔学，两旌孝义。维祺举万历四十一年
进士，授兖州推官，擢吏部主事，更历四司。光宗崩，皇
长子未践祚，内侍导幸南城，维祺谒见慈庆宫，抗言
梓宫在殡，乘舆不得轻动，乃止。退陈保护圣躬，极言
左右侍御之宜慎。因请罪崔文昇、李可灼，速李选侍”
移宫，报闻。天启初，进验封郎中。四年推考功。魏忠贤
己，不用忠贤，毁天下书院，维祺立“芝泉讲会。”

祀《伊、洛七贤》，讲论不辍。崇祯元年，起尚宝卿，迁太常
少卿，督四裔馆。三年，由太常卿擢南京户部右侍郎。
六年，拜南京兵部尚书。八年，被劾除名，归寓洛阳。十
二年，复官。十四年正月，李自成寇洛阳，维祺分守北
门。城陷，被执，北向拜君西向拜父母，延颈就刃。年五
十五。赠太子少保。福王时，加赠太傅，谥“忠节。”